 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሂወት 9 ደቂ-ኣንስትዮ ዝቐዘፈ ዕሉል ናይጀርያዊ ቀታሊ ክሕነቕ ተፈሪዱ 10 ጥቅምቲ 2020 ምንጪ ስእሊ, Joshua Ezedike መግለጺ ስእሊ, ኣኽበርቲ ሕጊ ከም ዝብልዎ ወዲ 40 ዓመት ግሬሼስ ዴቪድ-ዌስት ነተን ግዳያት ናብ ሆቴል ብምውሳድ ሓኒቑዩ ዝቐትለን ነይሩ ሓደ ን9 ደቂ ኣንስትዮ ዝቐተለ ናይጀርያዊ ገበነኛ ኣብ ወደባዊት ከተማ ፖርት ሃርኮርት ንሞት ተፈሪዱ ኣኽበርቲ ሕጊ ከም ዝብልዎ ወዲ 40 ዓመት ግሬሼስ ዴቪድ-ዌስት ነተን ግዳያት ናብ ሆቴል ብምውሳድ ሓኒቑዩ ዝቐትለን ነይሩ እቲ ቀታሊ ካብ ሓምለ ክሳብ መስከረም 2019 ኣብ ዝነበረ እዋንዩ ኣብ ዝተፈላለዩ ከባቢታት ናይጀርያ ነቲ ገበን ፈጺምዎ ኣብታ ሃገር ናይ ሞት ፍርዲ ክፍጸም ንቡር ኣይኮነን- እቲ ዝደሓረ ፍጻመ ናይቶም ኣብ 2016 ዝተቐትሉ ሰለስተ ሰባት ጥራይዩ ነይሩ መዓልታዊ 137 ደቂ ኣንስትዮ ብመጻምደንን ቤተሰበንን ይቕተላ ጸታዊ ዓመጽን መቕተልትን ዝፈጸሙ ኣርባዕተ ደቂ ተባዕትዮ ብማሕነቕቲ ተቐቲሎም ሓንቲ ካብ ግዳያቱ ብሂወትኳ ክትድሕን እንተኸኣለት ኣብቲ ናይ ፍርዲ መስርሕ ግን ምስክርነታ ኣይሃበትን ዋላኳ ካብቲ እትነብረሉ ዞባ ከይትወጽእ እንተ ተነግራ ኣብዚ እዋንዚ ኣበይ ከምዘላ ከምዘይፍለጥ ሰብመዚ ገሊጾም ቤት ፍርዲ ኣብ ናይታ ውልቀሰብ ጉዳይውን ብፈተነ ቅትለት ገበነኛ ኮይኑ ረኺብዎዩ እቲ ቀታሊ ዋላኳ ካልኦት 6 ደቂ-ኣንስትዮ ከምዝቐተለውን እንተ ተኣመነ ጭብጢ ብዘይምርካቡ ብዛዕብኡ ክሲ ኣይቀረበሉን ሰብመዚ ከምዝገለጽዎ እተን ግዳያት ዝተቐትላሉ ኣገባብ ተመሳሳሊዩ ምስተን ግዳያት ጾታዊ ርክብ ድሕሪ ምፍጻም ኣእጋረንን ኣእዳወንን ብዝተቐደ ጻዕዳ ኣንሶላ ይኣስረን ከምዝነበረ ጠቒሶም ብዝተቐደ ጨርቂ ኣንሶላ ሓኒቑ ከምዝቐተለንውን ኣብቲ ቤት ፍርዲ ተገሊጹ ዝበዝሓ ካብተን ግዳያት ፋይቶት ምዃነን ይፍለጥ ብኸመይዩ ክትሓዝ ኪኢሉ? 